Document ID: 32005R0832

ΚΑΝΟΝΙΣΜΌΣ (ΕΚ) αριθ. 832/2005 ΤΗΣ ΕΠΙΤΡΟΠΉΣ
της 31ης Μαΐου 2005
για τον καθορισμό της πλεονάζουσας ποσότητας ζάχαρης, ισογλυκόζης και φρουκτόζης για την Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας,
την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας,
τον κανονισμό (ΕΚ) αριθ. 60/2004 της Επιτροπής, της 14ης Ιανουαρίου 2004, για τη θέσπιση μεταβατικών μέτρων στον τομέα της ζάχαρης λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας (1), και ιδίως το άρθρο 6 παράγραφος 1 πρώτο εδάφιο,
Εκτιμώντας τα ακόλουθα:
(1)
Για την αποφυγή της διατάραξης των αγορών στον τομέα της ζάχαρης μετά την προσχώρηση της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας («νέα κράτη μέλη») στην Ευρωπαϊκή Ένωση την 1η Μαΐου 2004, το άρθρο 6 παράγραφος 2 του κανονισμού (ΕΚ) αριθ. 60/2004 προβλέπει ότι η ποσότητα ζάχαρης στη φυσική της κατάσταση ή υπό μορφή μεταποιημένων προϊόντων, ισογλυκόζης και φρουκτόζης που υπερβαίνει την ποσότητα που θεωρείται ως κανονικό απόθεμα μεταφοράς κατά την 1η Μαΐου 2004 πρέπει να απομακρυνθεί από την αγορά υπό τη μορφή ζάχαρης στη φυσική της κατάσταση ή ισογλυκόζης με έξοδα των σχετικών νέων κρατών μελών.
(2)
Προκειμένου να καθοριστεί η εν λόγω πλεονάζουσα ποσότητα, το άρθρο 8 παράγραφος 2 του κανονισμού (ΕΚ) αριθ. 60/2004 προβλέπει ότι τα νέα κράτη μέλη κοινοποιούν στην Επιτροπή τις σχετικές πληροφορίες για τις ποσότητες που έχουν παραχθεί, καταναλωθεί, αποθηκευτεί, εξαχθεί και εισαχθεί, καθώς και τις πληροφορίες σχετικά με το σύστημα που θεσπίστηκε για τον προσδιορισμό της πλεονάζουσας ποσότητας.
(3)
Γενικά, θεωρείται ότι η πλεονάζουσα ποσότητα ζάχαρης προκύπτει από την αύξηση της παραγωγής στην οποία πρέπει να προστεθούν οι εισαγωγές και να αφαιρεθούν οι εξαγωγές για την περίοδο από την 1η Μαΐου 2003 έως τις 30 Απριλίου 2004, σε σύγκριση με τον μέσο όρο της ίδιας αυτής ποσότητας για την ίδια περίοδο των τριών προηγούμενων ετών. Οι ειδικές περιστάσεις δημιουργίας των αποθεμάτων λήφθηκαν επίσης υπόψη, όπως προβλέπεται στο άρθρο 6 παράγραφος 1 στοιχείο γ) του κανονισμού (ΕΚ) αριθ. 60/2004, ιδίως η μείωση του επιπέδου των αποθεμάτων κατά την εν λόγω περίοδο.
(4)
Με βάση τις κοινοποιήσεις των νέων κρατών μελών, πρέπει να καθοριστεί η πλεονάζουσα ποσότητα ζάχαρης μόνο για την Εσθονία, την Κύπρο, τη Λεττονία, τη Μάλτα και τη Σλοβακία σύμφωνα με τη μέθοδο αυτή.
(5)
Η ίδια αυτή μέθοδος εφαρμόστηκε για τον καθορισμό της πλεονάζουσας ποσότητας ισογλυκόζης και φρουκτόζης. Συνεπώς, δεν είναι αναγκαίο να καθοριστεί η πλεονάζουσα ποσότητα φρουκτόζης και ισογλυκόζης.
(6)
Η επιτροπή διαχείρισης της ζάχαρης δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ποσότητα ζάχαρης στη φυσική της κατάσταση ή υπό μορφή μεταποιημένων προϊόντων που υπερβαίνει την ποσότητα που θεωρείται ως κανονικό απόθεμα μεταφοράς την 1η Μαΐου 2004 και η οποία πρέπει να απομακρυνθεί από την κοινοτική αγορά, σύμφωνα με το άρθρο 6 παράγραφος 2 του κανονισμού (ΕΚ) αριθ. 60/2004 είναι η ακόλουθη:
-
Εσθονία: 91 464 τόνοι,
-
Κύπρος: 40 213 τόνοι,
-
Λεττονία: 10 589 τόνοι,
-
Μάλτα: 2 452 τόνοι,
-
Σλοβακία: 10 225 τόνοι.
Άρθρο 2
Ο παρών κανονισμός αρχίζει να ισχύει την ημέρα της δημοσίευσης του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαΐου 2005.

Labels: 7
18
15
6